               COMISIA EUROPEANĂ
            Bruxelles, 27.5.2019
            COM(2019) 238 final
            2019/0113(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE cu privire la o modificare a Protocolului 31la Acordul privind SEE în ceea ce privește cooperarea în domenii specifice în afara celor patru libertăți(Linia bugetară 04 03 01 03 - Asigurări sociale)
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a UE cât mai curând posibil după adoptarea acesteia și, de asemenea, să permită statelor AELS care fac parte din SEE să participe la acțiunile sau la programele UE cu relevanță pentru SEE.

                  Proiectul de decizie a Comitetului mixt al SEE (anexat la propunerea de decizie a Consiliului) vizează modificarea Protocolului 31 la Acordul privind SEE în ceea ce privește „cooperarea în domenii specifice în afara celor patru libertăți”. Acest lucru este necesar pentru a permite statelor AELS care fac parte din SEE să participe la programele și acțiunile Uniunii finanțate din liniile bugetare ale bugetului general al Uniunii Europene. În cazul de față, scopul acestei modificări este de a permite statelor AELS care fac parte din SEE (Norvegia, Islanda și Liechtenstein) să participe la acțiunile Uniunii privind libera circulație a lucrătorilor, coordonarea sistemelor de securitate socială și măsurile în favoarea migranților, inclusiv a migranților din țări terțe, legate de linia bugetară 04 03 01 03 și înscrise în bugetul general al Uniunii Europene pentru exercițiul financiar 2019.

               •Coerența cu dispozițiile existente în domeniul de politică vizat

                  Proiectul anexat de decizie a Comitetului mixt este în concordanță deplină cu scopul Acordului privind SEE de a promova consolidarea continuă și echilibrată a relațiilor comerciale și economice dintre părțile contractante în condiții concurențiale egale și cu respectarea acelorași norme, în scopul creării unui spațiu economic european omogen.

               •Coerența cu alte politici ale Uniunii

                  Decizia Comitetului mixt este, de asemenea, în concordanță cu alte politici ale Uniunii, în special prin obiectivul său de a proteja omogenitatea pieței interne a UE.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

                  Propunerea se bazează pe articolele 46 și 48 din TFUE, coroborate cu articolul 218 alineatul (9). Articolul 1 alineatul (3) din Regulamentul (CE) nr. 2894/94 al Consiliului
                     1
                   privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               •Subsidiaritatea (în cazul competențelor neexclusive)

                  Propunerea respectă principiul subsidiarității din motivul expus mai jos.

                  Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               •Proporționalitatea

                  În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest scop, Comitetul mixt ia decizii în cazurile prevăzute de Acordul privind SEE.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

                  Nu se aplică.

               4.IMPLICAȚIILE BUGETARE

                  Statele AELS care fac parte din SEE contribuie financiar la linia bugetară 04 03 01 03 – „Libera circulație a lucrătorilor, coordonarea sistemelor de asigurări sociale și măsuri în favoarea lucrătorilor migranți, inclusiv a lucrătorilor migranți din țări terțe”. Suma exactă va fi stabilită în conformitate cu dispozițiile Acordului privind SEE, după adoptarea prezentului proiect de decizie a Consiliului.

               5.ALTE ELEMENTE

               În conformitate cu politica bugetară a UE, participarea la o activitate a UE poate avea loc numai după achitarea contribuției financiare corespunzătoare. Cu toate acestea, conform Protocolului 32 la Acordul privind SEE, contribuția financiară anuală a statelor AELS care fac parte din SEE sosește în fiecare an până la data de 31 august, în urma solicitării de fonduri de către UE, stabilită de Comisia Europeană și transmisă statelor AELS care fac parte din SEE până la data de 15 august.

               Prin urmare, pentru a acoperi perioada cuprinsă între ianuarie și august, proiectul de decizie a Comitetului mixt se aplică retroactiv, începând cu luna ianuarie. În acest mod se asigură continuitatea cooperării de-a lungul întregului an calendaristic, astfel cum se prevede în Acordul privind SEE.

                  Retroactivitatea nu aduce atingere drepturilor și obligațiilor persoanelor vizate și respectă principiul încrederii legitime.

               2019/0113 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE cu privire la o modificare a Protocolului 31
                  la Acordul privind SEE în ceea ce privește cooperarea în domenii specifice în afara celor patru libertăți

                  (Linia bugetară 04 03 01 03 - Asigurări sociale)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolele 46 și 48, coroborate cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  2
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  3
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

               (3)Protocolul 31 la Acordul privind SEE conține dispoziții specifice privind cooperarea în domenii specifice în afara celor patru libertăți.

               (4)Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii Europene privind libera circulație a lucrătorilor, coordonarea sistemelor de asigurări sociale și măsurile în favoarea migranților, inclusiv a migranților din țări terțe.

               (5)Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată continua după data de 31 decembrie 2018.

               (6)În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        JO L 305, 30.11.1994, p. 6–8.

                     (2)

                        JO L 305, 30.11.1994, p. 6.

                     (3)

                        JO L 1, 3.1.1994, p. 3.

    ---documentbreak---

               COMISIA EUROPEANĂ
            Bruxelles, 27.5.2019
            COM(2019) 238 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene,în cadrul Comitetului mixt al SEE cu privire la o modificare a Protocolului 31la Acordul privind SEE în ceea ce privește cooperarea în domenii specifice în afara celor patru libertăți(Linia bugetară 04 03 01 03 - Asigurări sociale)

               ANEXĂ

               DECIZIA Nr. […] A COMITETULUI
               MIXT AL SEE

               din

               de modificare a Protocolului 31 la Acordul privind SEE
               în ceea ce privește cooperarea în domenii specifice în afara celor patru libertăți

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               (1)Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii privind libera circulație a lucrătorilor, coordonarea sistemelor de asigurări sociale și măsurile în favoarea migranților, inclusiv a migranților din țări terțe.

               (2)Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2019,

               ADOPTĂ PREZENTA DECIZIE:

               Articolul 1

               În Protocolul 31 la Acordul privind SEE, la articolul 5 alineatele (5) și (13), cuvintele „și 2018” se înlocuiesc cu „, 2018 și 2019”.

               Articolul 2

               Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE*.

                  1Prezenta decizie se aplică de la 1 ianuarie 2019.

               Articolul 3

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                  Pentru Comitetul mixt al SEE,

                  Președintele

                  Secretarii

                  Comitetului mixt al SEE

                     (1)
                  *
                        [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 27.5.2019
            COM(2019) 241 final
            2019/0115(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE, cu privire la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți(Linia bugetară 33 02 03 01 - Dreptul societăților comerciale)
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a UE cât mai curând posibil după adoptarea acesteia și, de asemenea, să permită statelor AELS care fac parte din SEE să participe la acțiunile sau la programele UE cu relevanță pentru SEE.

                  Proiectul de decizie a Comitetului mixt al SEE (anexat la propunerea de decizie a Consiliului) vizează modificarea Protocolului 31 la Acordul privind SEE în ceea ce privește „cooperarea în domenii specifice în afara celor patru libertăți”. Acest lucru este necesar pentru a permite statelor AELS care fac parte din SEE să participe la programele și acțiunile Uniunii finanțate din liniile bugetare ale bugetului general al Uniunii Europene. În cazul de față, scopul acestei modificări este de a permite statelor AELS care fac parte din SEE (Norvegia, Islanda și Liechtenstein) să participe la acțiunile Uniunii legate de linia bugetară 33 02 03 01: „Dreptul societăților comerciale”, înscrisă în bugetul general al Uniunii Europene pentru exercițiul financiar 2019.

               •Coerența cu dispozițiile existente în domeniul de politică vizat

                  Proiectul anexat de decizie a Comitetului mixt este în concordanță deplină cu obiectivul Acordului privind SEE de a promova consolidarea continuă și echilibrată a relațiilor comerciale și economice dintre părțile contractante în condiții concurențiale egale și cu respectarea acelorași norme, în scopul creării unui spațiu economic european omogen.

               •Coerența cu alte politici ale Uniunii

                  Decizia Comitetului mixt este, de asemenea, în concordanță cu alte politici ale Uniunii, în special prin scopul său de a proteja omogenitatea pieței interne a UE.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Propunerea se bazează pe articolul 114 din TFUE, coroborat cu articolul 218 alineatul (9). Articolul 1 alineatul (3) din Regulamentul (CE) nr. 2894/94 al Consiliului
                  1
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               •Subsidiaritatea (în cazul competențelor neexclusive)

               Propunerea respectă principiul subsidiarității din motivul expus mai jos.

                  Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               •Proporționalitatea

                  În conformitate cu principiul proporționalității, propunerea nu depășește ceea ce este necesar în vederea atingerii obiectivului său, și anume asigurarea omogenității pieței interne.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest sens, ia decizii în cazurile prevăzute de acest acord.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

                  Nu se aplică.

               4.IMPLICAȚIILE BUGETARE

                  Statele AELS care fac parte din SEE contribuie din punct de vedere financiar la bugetul Uniunii, linia bugetară 33 02 03 01: „Dreptul societăților comerciale”. Suma exactă va fi stabilită în conformitate cu dispozițiile Acordului privind SEE, după adoptarea prezentului proiect de decizie a Consiliului.

               5.ALTE ELEMENTE

                  În conformitate cu politica bugetară a UE, participarea la o activitate a UE poate avea loc numai după achitarea contribuției financiare corespunzătoare. Cu toate acestea, conform Protocolului 32 la Acordul privind SEE, contribuția financiară anuală a statelor AELS care fac parte din SEE sosește în fiecare an până la data de 31 august, în urma solicitării de fonduri de către UE, stabilită de Comisia Europeană și transmisă statelor AELS care fac parte din SEE până la data de 15 august.

                  Prin urmare, pentru a acoperi perioada cuprinsă între ianuarie și august, proiectul de decizie a Comitetului mixt se aplică retroactiv, începând cu luna ianuarie. În acest mod se asigură continuitatea cooperării de-a lungul întregului an calendaristic, astfel cum se prevede în Acordul privind SEE.

                  Retroactivitatea nu aduce atingere drepturilor și obligațiilor persoanelor vizate și respectă principiul încrederii legitime.

               2019/0115 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene,
                  în cadrul Comitetului mixt al SEE, cu privire la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

                  (Linia bugetară 33 02 03 01 - Dreptul societăților comerciale)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  2
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  3
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

               (3)Protocolul 31 la Acordul privind SEE conține dispoziții referitoare la cooperarea în domenii specifice în afara celor patru libertăți.

               (4)Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii Europene referitoare la dreptul societăților comerciale.

               (5)Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând din 1 ianuarie 2019.

               (6)Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        JO L 305, 30.11.1994, p. 6–8.

                     (2)

                        JO L 305, 30.11.1994, p. 6.

                     (3)

                        JO L 1, 3.1.1994, p. 3.

    ---documentbreak---

               COMISIA EUROPEANĂ
            Bruxelles, 27.5.2019
            COM(2019) 241 final
            ANEXĂ
            la
            Propunerea de DECIZIE A CONSILIULUI
            privind poziția care urmează să fie adoptată, în numele Uniunii Europene,în cadrul Comitetului mixt al SEE, cu privire la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți(Linia bugetară 33 02 03 01 - Dreptul societăților comerciale)

               ANEXĂ

               DECIZIA Nr. […] A COMITETULUI
               MIXT AL SEE

               din

               de modificare a Protocolului 31 la Acordul privind SEE
               în ceea ce privește cooperarea în domenii specifice în afara celor patru libertăți

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               (1)Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii referitoare la dreptul societăților comerciale.

               (2)Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând din 1 ianuarie 2019,

               ADOPTĂ PREZENTA DECIZIE:

               Articolul 1

               În Protocolul 31 la Acordul privind SEE, la articolul 7 alineatul (13), cuvintele „și 2018” se înlocuiesc cu „, 2018 și 2019”.

               Articolul 2

               Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE*.

                  1Prezenta decizie se aplică de la 1 ianuarie 2019.

               Articolul 3

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

               Pentru Comitetul mixt al SEE,

               Președintele

               Secretarii

               Comitetului mixt al SEE

                     (1)
                  *
                        [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 12.6.2019
            COM(2019) 272 final
            2019/0134(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului pentru comerț instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește modificarea apendicelor 2-C-2 și 2-C-3 la anexa 2-C la acord

               EXPUNERE DE MOTIVE

               1.Obiectul propunerii

               Prezenta propunere are ca obiect poziția care urmează să fie adoptată în numele Uniunii în cadrul Comitetului pentru comerț instituit prin articolul 15.1 din Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește modificarea apendicelor 2-C-2 și 2-C-3 la anexa 2-C la acord.

               2.Contextul propunerii

               2.1.Acordul de liber schimb UE–Republica Coreea

               Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte („părțile” și „ALS” sau „acordul”) este primul acord comercial de nouă generație al Uniunii Europene, precum și primul acord încheiat cu o țară asiatică. Scopul acordului este de a stimula comerțul bilateral și creșterea economică atât în UE, cât și în Coreea.

               Acordul a fost încheiat de Uniunea Europeană la 1 octombrie 2015
                  1
                și s-a aplicat de la 1 iulie 2011
                  2
               .

               2.2.Comitetul pentru comerț

               Comitetul pentru comerț instituit în temeiul articolului 15.1 din acord poate decide să modifice apendicele 2-C-2 și 2-C-3 la anexa 2-C la acord, potrivit dispozițiilor articolului 15.5.2 din acord.

               2.3.Actul preconizat a fi adoptat de Comitetul pentru comerț

               Articolul 3 alineatul (d) din anexa 2-C la acord mandatează părțile să revizuiască apendicele 2-C-2 și 2-C-3 la anexa 2-C cel mult o dată la trei ani de la intrarea în vigoare a acordului, în vederea extinderii acceptării produselor astfel cum se prevede la litera (a) din același articol, ținând cont de orice evoluții reglementare care ar fi putut avea loc la nivel internațional sau în cadrul părților. El specifică în continuare că orice modificări aduse apendicelor 2-C-2 și 2-C-3 vor fi decise de Comitetul pentru comerț.

               3.Poziția care urmează să fie adoptată în numele Uniunii

               Tratatele conferă Uniunii o competență exclusivă în ceea ce privește politica comercială comună, care include politica comercială autonomă a Uniunii, precum și încheierea de acorduri comerciale internaționale. Ținând cont că actul avut în vedere conduce la funcționarea satisfăcătoare și la punerea în aplicare eficientă a ALS, adoptarea actului avut în vedere corespunde obiectivelor politicii comerciale a Uniunii.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză.

               4.1.2.Aplicarea în cazul în discuție

               Comitetul pentru comerț este un organism creat printr-un acord, și anume Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte.

               Actul pe care Comitetul pentru comerț este invitat să îl adopte este un act cu efecte juridice. Actul avut în vedere va avea caracter obligatoriu în temeiul dreptului internațional, în conformitate cu articolul 15.5.2 din ALS.

               Actul avut în vedere nu modifică și nici nu completează cadrul instituțional al acordului.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea în cazul în discuție

               Actul avut în vedere urmărește obiective și include elemente din domeniul politicii comerciale comune. Aceste elemente ale actului avut în vedere sunt legate în mod indisolubil între ele, fără ca vreunul să fie accesoriu în raport cu celălalt.

               Prin urmare, temeiul juridic material al propunerii de decizie cuprinde următoarele dispoziții: articolul 207 din TFUE.

               4.3.Concluzie

               Temeiul juridic al deciziei propuse ar trebui să fie articolul 207, coroborat cu articolul 218 alineatul (9) din TFUE.

               5.Publicarea actului avut în vedere

               Întrucât actul Comitetului pentru comerț va modifica apendicele 2-C-2 și 2-C-3 la anexa 2-C la acord, este indicat ca acesta să fie publicat în Jurnalul Oficial al Uniunii Europene după adoptarea sa.

               2019/0134 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Comitetului pentru comerț instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește modificarea apendicelor 2-C-2 și 2-C-3 la anexa 2-C la acord

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (3) și articolul 207 alineatul (4) primul paragraf, coroborate cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte („părțile” și „ALS” sau „acordul”), semnat la 6 octombrie 2010, a fost încheiat de Uniune prin Decizia (UE) 2015/2169 a Consiliului din 1 octombrie 2015. Acesta a fost aplicat de la 1 iulie 2011
                  3
               .

               (2)Articolul 15.1 din acord instituie un Comitet pentru comerț care poate, inter alia, să ia în calcul modificările la acord sau modifica dispozițiile acestuia în cazurile prevăzute expres în acord. Potrivit dispozițiilor articolului 15.5.2 din acord, Comitetul pentru comerț poate decide să modifice anexele, apendicele, protocoalele și notele la acord în baza unei decizii adoptate de părți în funcție de cerințele și procedurile juridice care li se aplică acestora.

               (3)Articolul 3 alineatul (d) din anexa 2-C la acord autorizează părțile să revizuiască apendicele 2-C-2 și 2-C-3 la anexa 2-C cel mult o dată la trei ani de la intrarea în vigoare a acordului, în vederea extinderii acceptării produselor astfel cum se prevede la litera (a) din același articol, ținând cont de orice evoluții reglementare care ar fi putut avea loc la nivel internațional sau în cadrul părților. El specifică în continuare că orice modificări la apendicele 2-C-2 și 2-C-3 se decid în cadrul Comitetului pentru comerț.

               (4)Pentru că ALS a început să fie aplicat din septembrie 2010, reglementările tehnice menționate în apendicele 2-C-2 și 2-C-3 la anexa 2-C la acord, precum și o parte din produse, s-au schimbat. Pentru a ține seama de aceste evoluții, UE și Coreea au modificat reglementările tehnice, menținând în paralel același grad de acces pe piață prevăzut la articolul 1.2 din anexa 2-C la acord.

               (5)Prin urmare, este necesară stabilirea poziției Uniunii în legătură cu modificarea apendicelor 2-C-2 și 2-C-3 la anexa 2-C la acord,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Comitetului pentru comerț instituit prin articolul 15.1 din Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește modificarea apendicelor 2-C-2 și 2-C-3 la anexa 2-C la acord, se bazează pe proiectul de decizie a Comitetului pentru comerț, anexat la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)

                        Decizia (UE) 2015/2169 a Consiliului din 1 octombrie 2015 privind încheierea Acordului de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (JO L 307, 25.11.2015, p. 2).

                     (2)

                        Acord de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (JO L 127, 14.5.2011, p. 6).

                     (3)

                        Notificare privind aplicarea cu titlu provizoriu a Acordului de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, JO L 168, 28.6.2011, p. 1.

    ---documentbreak---

               COMISIA EUROPEANĂ
            Bruxelles, 12.6.2019
            COM(2019) 272 final
            ANEXĂ
            la
            Propunerea de decizie a Consiliului
            privind poziția care urmează să fie adoptată în numele Uniunii Europene în cadrul Comitetului pentru comerț instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește modificarea apendicelor 2-C-2 și 2-C-3 la anexa 2-C la acord

               ANEXĂ

               DECIZIA NR. 3 A COMITETULUI PENTRU COMERȚ UE–COREEA

               din xx aprilie 2019

               privind modificarea apendicelor 2-C-2 și 2-C-3 la anexa 2-C la Acordul de liber schimb UE–Coreea

               COMITETUL PENTRU COMERȚ,

               Având în vedere Acordul de liber schimb dintre Republica Coreea („Coreea”), pe de o parte, și Uniunea Europeană („UE”) și statele membre ale acesteia, pe de altă parte (denumite în continuare „acordul” și respectiv „părțile”), în special articolul 15.1.4 alineatul (c) și articolul 15.5.2, precum și articolul 3 alineatul (d) din anexa 2-C,

               întrucât:

               (1)În conformitate cu articolul 15.1.4 alineatul (c) din acord, Comitetul pentru comerț instituit de părți poate lua în calcul modificările la acord sau modifica dispozițiile acestuia în cazurile prevăzute expres în acord.

               (2)Articolul 15.5.2 din acord prevede că părțile pot adopta o decizie a Comitetului pentru comerț de modificare a anexelor, apendicelor, protocoalelor și notelor la acord în funcție de cerințele și procedurile juridice care li se aplică părților.

               (3)Articolul 3 alineatul (d) din anexa 2-C la acord autorizează părțile să revizuiască apendicele 2-C-2 și 2-C-3 la anexa 2-C cel mult o dată la trei ani de la intrarea în vigoare a acordului, în vederea extinderii acceptării produselor astfel cum se prevede la litera (a) din același articol, ținând cont de orice evoluții reglementare care ar fi putut avea loc la nivel internațional sau în cadrul părților. El specifică în continuare că orice modificări la apendicele 2-C-2 și 2-C-3 se decid în cadrul Comitetului pentru comerț.

               (4)Coreea și UE au modificat reglementările tehnice pentru a menține același grad de acces pe piață prevăzut la articolul 1.2 din anexa 2-C la acord. În plus, trimiterea la „UN ECE” din apendicele 2-C-2 și 2-C-3 ar trebui interpretată în prezent ca trimitere la „Reg. ONU” în baza acordului privind adoptarea unor regulamente tehnice armonizate ale Organizației Națiunilor Unite pentru vehiculele cu roți, echipamentele și piesele de schimb care pot fi montate și/sau utilizate la vehiculele cu roți și condițiile pentru recunoașterea reciprocă a omologărilor acordate în temeiul acestor regulamente ale Organizației Națiunilor Unite (a treia revizuire)
                  1
                din 20 octombrie 2017.

               (5)Tabelul 1 din anexa 2-C-2 a fost modificat după cum urmează:

               (a)Întrucât regulamentele ONU se aplică în mod obligatoriu în UE, s-a decis, în scopuri de simplificare, să se elimine trimiterile la regulamentele UE (de exemplu, Regulamentul privind siguranța generală–„GSR”) și la directivele din coloana „Reglementare tehnică UE corespunzătoare”, iar această coloană să fie lăsată necompletată.

               (b)Cu toate acestea, în situația în care nu există regulamente ONU aplicabile sau domeniul de aplicare al acestora este inadecvat, precum în cazul obiectului „Nivel sonor admisibil”, de exemplu, atunci regulamentele UE sau directivele înlocuiesc sau completează regulamentele ONU. Din acest motiv, în coloana „Reglementare tehnică UE corespunzătoare” a fost introdusă mențiunea „dacă există”.

               (c)În ceea ce privește obiectul „Nivel sonor admisibil” și obiectul „Amortizor de zgomot de schimb”, în coloana „Reglementare tehnică UE corespunzătoare” a fost adăugat Regulamentul (UE) nr. 540/2014, deoarece acest regulament abrogă Directiva 70/157/CEE și se aplică în mod progresiv.

               (d)S-a înlocuit obiectul „Emisii” cu „Emisii vehicule ușoare” deoarece cerințele Reg. ONU 83 se aplică doar categoriilor de vehicule M1 și N1. În plus, a fost eliminată trimiterea la „Directiva 70/220/CEE” deoarece această directivă a fost abrogată și înlocuită de Regulamentele (CE) nr. 715/2007, (CE) nr. 692/2008, (UE) nr. 459/2012, (UE) 2016/427, (UE) 2016/646, (UE) 2017/1151, (UE) 2017/1154 și (UE) 2018/1832, care au fost adăugate în coloana „Reglementare tehnică UE corespunzătoare”.

               (e)În ceea ce privește obiectul „Convertizoare catalitice de schimb”, a fost eliminată trimiterea la Directiva 70/220/CEE deoarece această directivă a fost abrogată și înlocuită de Regulamentele (CE) nr. 715/2007 și (CE) nr. 692/2008, care au fost adăugate în coloana „Reglementare tehnică UE corespunzătoare”.

               (f)În plus, în ceea ce privește obiectele ale căror denumiri se schimbă, cum ar fi „Frânarea” și „Frânarea” care au fost înlocuite cu „Frânare vehicule grele” și respectiv „Frânare vehicule ușoare”, această schimbare a fost făcută în scopuri de claritate.

               (g)Pe rândul „Emisii diesel” a fost eliminată trimiterea la „Directiva 72/306/CEE” și înlocuită cu trimiterea la „Regulamentul (CE) nr. 692/2008” care a fost adăugată în Tabelul 1 în coloana „Reglementare tehnică UE corespunzătoare”.

               (h)Pe rândul „Emisii de CO2 – consum de combustibil” a fost eliminată trimiterea la „Directiva 80/1268/CEE” și înlocuită cu trimiterea la „Regulamentul (CE) nr. 692/2008” care a fost adăugată în Tabelul 1 în coloana „Reglementare tehnică UE corespunzătoare”, iar obiectul a fost redenumit „Emisii de CO2 – consum de combustibil pentru autoturismele cu maximum opt locuri pe scaune în afară de locul conducătorului auto” pentru a fi în deplină conformitate cu domeniul de aplicare al respectivului regulament.

               (i)Pe rândul „Puterea motorului” a fost eliminată trimiterea la „Directiva 80/1269/CEE” deoarece această directivă a fost înlocuită cu Regulamentele (CE) nr. 692/2008 și (UE) nr. 582/2011 care au fost adăugate în Tabelul 1 în coloana „Reglementare tehnică UE corespunzătoare”.

               (j)Pe rândul „Emisii (Euro IV și V) vehicule grele” a fost eliminată trimiterea la „Directiva 2005/55/CE” și înlocuită cu trimiterea la „Regulamentele (CE) nr. 595/2009, (UE) nr. 582/2011 și (UE) 2016/1718” care a fost adăugată în Tabelul 1 în coloana „Reglementare tehnică UE corespunzătoare”. De asemenea, obiectul a fost redenumit „Emisii vehicule grele” deoarece Regulamentul ONU 49 se aplică vehiculelor grele (adică vehiculelor având o masă de referință mai mare de 2 610 kg).

               (6)Tabelul 2 din anexa 2-C-2 rămâne neschimbat.

               (7)Tabelul 1 din anexa 2-C-3 a fost modificat după cum urmează:

               (a) Pe rândul „Protecție anti-impact pentru pasager sau șofer”, la poziția „Față”, trimiterea la „KMVSS articolul 102 alineatele (1), (3)” a înlocuit trimiterea la „KMVSS articolul 102” în coloana „Reglementare tehnică Coreea corespunzătoare”, ca urmare a revizuirii KMVSS.

               (b)(a) Pe rândul „Protecție anti-impact pentru pasager sau șofer”, la poziția „Lateral”, trimiterea la „KMVSS articolul 102” a fost înlocuită cu „KMVSS articolul 102 alineatul (1)” în coloana „Reglementare tehnică Coreea corespunzătoare”, ca urmare a revizuirii KMVSS.

               (c)Rândul „Cârligul de remorcare” a fost înlocuit în întregime. În mod specific, obiectul „Cârligul de remorcare” a fost înlocuit cu „Dispozitive de remorcare”, având în vedere că „Dispozitive de remorcare” este noțiunea oficială la care se face referire în Regulamentul (UE) nr. 1005/2010. Mai mult, la cerințele privind „Dispozitive de remorcare”, textul face trimitere acum la „Regulamentul (UE) nr. 1005/2010” în locul „77/389/CEE”. În final, în coloana „Reglementare tehnică Coreea corespunzătoare” se face trimitere acum la „KMVSS articolul 20 alineatul (1)” care a înlocuit trimiterea la „KMVSS articolul 20 punctele 1, 2, 4”.

               (d)Pe rândul „Sistem de lumini și semnalizare” s-au eliminat din coloana „Reglementare tehnică Coreea corespunzătoare” trimiterile la KMVSS articolul 106 punctele de la 1 la 10, care corespund pozițiilor „Far”, „Lampă de ceață față”, „Lampă pentru marșarier”, „Lampă indicatoare”, „Lampă pentru placa de înmatriculare”, „Lampă spate”, „Lampă de stop”, „Lampă de stop montată în centru în partea superioară”, „Lampă de semnalizare direcție”, „Lampă auxiliară de semnalizare direcție” și „Lampă de ceață spate”, ca urmare a revizuirii KMVSS.

               (e)Pe rândul „Sistem de lumini și semnalizare”, poziția „Instalare”, în coloana „Reglementare tehnică Coreea corespunzătoare” se face trimitere acum la „KVMSS articolele 38, 38-2, 38-3, 38-4, 38-5, 39, 40, 41, 42, 43, 44, 44-2, 45, 45-2, 47 și 49” care a înlocuit trimiterea la „KMVSS articolele 38, 39, 40, 41, 42, 43, 44, 45 și 47”. Această înlocuire este o consecință a revizuirii KMVSS.

               (f)Pe rândul „Sistem de lumini și semnalizare” s-au adăugat în tabel pozițiile „Lampă diurnă” și „Lampă în unghi” ca urmare a revizuirii KMVSS pentru a reflecta cerințele actualizate privind instalarea pentru „Sistem de lumini și semnalizare”.

               (g)Pe rândul „Sistem de lumini și semnalizare”, poziția „Lampă de stop montată în centru în partea superioară”, a fost eliminată, pe lângă trimiterea la „KMVSS articolul 106 punctul 8”, și trimiterea la „KMVSS articolul 43 alineatul (3)” deoarece a fost înlocuită cu trimiterea la „KMVSS articolul 43 alineatul (2)” în coloana „Reglementare tehnică Coreea corespunzătoare”.

               (h)Pe rândul „Sistem de lumini și semnalizare” a fost adăugată poziția „Lampă de poziție laterală” ca urmare a revizuirii KMVSS și pentru a reflecta cerințele actualizate privind instalarea pentru „Sistem de lumini și semnalizare”.

               (i)Pe rândul „Sistem de lumini și semnalizare”, poziția „Dispozitive retroreflectorizante”, în coloana „Reglementare tehnică Coreea corespunzătoare” se face trimitere acum la „KMVSS articolul 49” care a înlocuit trimiterea la „KMVSS articolul 49 alineatele (1), (2), articolul 107”. Această înlocuire este o consecință a revizuirii KMVSS.

               (j)Pe rândul „Puterea motorului”, în coloana „Reglementare tehnică Coreea corespunzătoare” se face trimitere acum la „KMVSS articolul 111” care a înlocuit trimiterea la „KMVSS articolul 11 alineatele (1), (2), articolul 111”. Această înlocuire este o consecință a revizuirii KMVSS.

               (k)Pe rândul „Dispozitiv de asigurare a vizibilității pentru conducătorul auto” au fost eliminate trimiterile la „78/318/CEE” și „78/317/CEE” din coloana „Cerință” deoarece aceste directive au fost abrogate și înlocuite de „Regulamentul (UE) nr. 1008/2010” sau „Regulamentul (UE) nr. 672/2010”. Reglementările tehnice Coreea corespunzătoare rămân neschimbate.

               (l)Pe rândul „Puncte de ancorare a centurilor de siguranță”, în coloana „Reglementare tehnică Coreea corespunzătoare” se face trimitere acum la „KMVSS articolul 27 alineatele (1), (2), (3), (4), articolul 103” care a înlocuit trimiterea la „KMVSS articolul 27 alineatele (1), (2), (3), (4), (5), articolul 103 alineatele (1), (2), (3)”. Această înlocuire este o consecință a revizuirii KMVSS.

               (m)Pe rândul „Emisii și zgomot (cu excepția zgomotului de pasaj pentru 3 sau 4 roți) pentru biciclete cu motor”, trimiterea din coloana „Cerințe” la, inter alia, „Directivele 2002/51/CE, 2003/77/CE, 97/24/CE Capitolele 5 și 9” a fost eliminată deoarece aceste directive au fost abrogate și înlocuite de, inter alia, „Regulamentele (UE) nr. 168/2013, (UE) nr. 134/2014”. Reglementările tehnice Coreea corespunzătoare rămân neschimbate.

               (n)Pe rândul „Emisii diesel” (incl. OBD)”, poziția „Vehicul sub 3,5 t”, au fost adăugate în coloana „Cerințe” trimiterile la „Regulamentele (CE) nr. 715/2007” și „(UE) nr. 459/2012” deoarece acestea sunt regulamentele aplicabile care corespund KMVSS. Reglementările tehnice Coreea corespunzătoare rămân neschimbate.

               (o)Pe rândul „Emisii diesel” (incl. OBD)”, poziția „Vehicul peste 3,5 t”, trimiterea din coloana „Cerințe” la, inter alia, „Regulamentul (CE) nr. 692/2008” a fost eliminată și înlocuită cu, inter alia, „Regulamentele (EC) nr. 595/2009, (UE) nr. 582/2011” deoarece „Regulamentul (CE) nr. 692/2008” nu se referă la vehiculele grele. Reglementările tehnice Coreea corespunzătoare rămân neschimbate.

               (p)Pe rândul „Pneuri”, în coloana „Reglementare tehnică Coreea corespunzătoare” se face trimitere acum la „Legea privind controlul siguranței aparatelor electrice și a produselor de consum”, articolele 15, 18 și 19; Normele de aplicare a „Legii privind controlul siguranței aparatelor electrice și a produselor de consum”, articolul 3 alineatul (4), articolul 26; „KMVSS articolul 12 alineatul (1)” care a înlocuit trimiterea la Quality management Safety and Control of Industrial Products Act (QMSCIPA) (articolele 19, 20, 21); Normele de aplicare ale QMSCIPA articolul 2, alineatul (2), articolul 19.” Acest lucru se datorează faptului că QMSCIPA a fost înlocuită de „Legea privind controlul siguranței aparatelor electrice și a produselor de consum”.

               (8)Tabelul 2 din anexa 2-C-3 rămâne neschimbat.

               (9)În conformitate cu articolul 12.2 din anexa la Decizia nr. 1 a Comitetului pentru comerț Coreea-UE din 23 decembrie 2011 privind adoptarea regulamentului de procedură al Comitetului pentru comerț, acesta poate adopta decizii prin procedură scrisă în perioada dintre ședințe, în cazul în care ambele părți sunt de acord. Procedura scrisă este alcătuită dintr-un schimb de note între președinții Comitetului pentru comerț,

               ADOPTĂ PREZENTA DECIZIE:

               Articolul 1

               Tabelul 1 din apendicele 2-C-2 la anexa 2-C la acord se înlocuiește cu Tabelul 1 la anexa 1 la prezenta decizie.

               Articolul 2

               Tabelul 1 din apendicele 2-C-3 la anexa 2-C la acord se înlocuiește cu Tabelul 1 la anexa 2 la prezenta decizie.

               Articolul 3

               Prezenta decizie intră în vigoare în prima zi din a doua lună care urmează celei în care părțile își transmit notificări scrise pe canale diplomatice care atestă că au îndeplinit cerințele și procedurile juridice aplicabile pentru intrarea în vigoare a prezentei decizii.

                        Pentru Comitetul pentru comerț

                        Yoo Myung-hee

                        Ministrul Comerțului

                        Ministerul Comerțului, Industriei și Energiei din Republica Coreea

                        Cecilia MALMSTRÖM

                        Membru din partea Comisiei Europene responsabil pentru comerț

               Anexa 1

               Apendicele 2-C-2

               Tabelul 1

               Lista menționată la articolul 3 litera (a) liniuța (i) din anexa 2-C

                        Obiect

                        Cerință

                        Reglementare tehnică UE corespunzătoare (dacă există)
                           2

                        Nivel sonor admisibil

                        Reg. ONU
                           3
                        . 51

                        Directiva 70/157/CEE, Regulamentul (UE) nr. 540/2014

                        Amortizor de zgomot de schimb

                        Reg. ONU 59

                        Directiva 70/157/CEE, Regulamentul (UE) nr. 540/2014

                        Emisii vehicule ușoare

                        Reg. ONU 83

                        Regulamentele (CE) nr. 715/2007, (CE) nr. 692/2008, (UE) nr. 459/2012

                        Regulamentele (UE) 2016/427, (UE) 2016/646, (UE) 2017/1151, (UE) 2017/1154 și (UE) 2018/1832

                        Convertizoare catalitice de schimb

                        Reg. ONU 103

                        Regulamentele (CE) nr. 715/2007 și (CE) nr. 692/2008

                        Rezervoare de combustibil

                        Reg. ONU 34

                        Rezervoare GPL

                        Reg. ONU 67

                        Rezervoare GNC

                        Reg. ONU 110

                        Dispozitiv protecție spate

                        Reg. ONU 58

                        Efortul de acționare a direcției

                        Reg. ONU 79

                        Încuietori și balamale de ușă

                        Reg. ONU 11

                        Avertizare sonoră

                        Reg. ONU 28

                        Dispozitive de vizibilitate indirectă

                        Reg. ONU 46

                        Frânare vehicule grele

                        Reg. ONU 13

                        Frânare vehicule ușoare

                        Reg. ONU 13H

                        Garnituri de frână

                        Reg. ONU 90

                        Interferențe radio (compatibilitatea electromagnetică)

                        Reg. ONU 10

                        Emisii diesel

                        Reg. ONU 24

                        Regulamentul (CE) nr. 692/2008

                        Amenajări interioare

                        Reg. ONU 21

                        Antifurt

                        Reg. ONU 18

                        Antifurt și dispozitiv de imobilizare

                        Reg. ONU 116

                        Sisteme de alarmă pentru vehicule

                        Reg. ONU 97

                        Reg. ONU 116

                        Comportarea dispozitivului de direcție în caz de impact

                        Reg. ONU 12

                        Rezistența scaunelor

                        Reg. ONU 17

                        Rezistența scaunelor (autobuze și autocare)

                        Reg. ONU 80

                        Proeminențe exterioare

                        Reg. ONU 26

                        Vitezometru

                        Reg. ONU 39

                        Puncte de ancorare a centurilor de siguranță

                        Reg. ONU 14

                        Instalarea dispozitivelor de iluminare și de semnalizare luminoasă

                        Reg. ONU 48

                        Catadioptri

                        Reg. ONU 3

                        Lămpi de gabarit/poziție față (laterale)/poziție spate (laterale)/frânare

                        Reg. ONU 7

                        Lămpi diurne

                        Reg. ONU 87

                        Lămpi de poziție laterale

                        Reg. ONU 91

                        Lămpi indicatoare de direcție

                        Reg. ONU 6

                        Lampă plăcuța de înmatriculare spate

                        Reg. ONU 4

                        Faruri (R2 și HS1)

                        Reg. ONU 1

                        Faruri (capsulate)

                        Reg. ONU 5

                        Faruri (H1, H2, H3, HB3, HB4, H7 și/sau H8 H9 ,HIR1, HIR2 și/sau H11)

                        Reg. ONU 8

                        Faruri (H4)

                        Reg. ONU 20

                        Faruri (capsulate cu halogen)

                        Reg. ONU 31

                        Becuri cu incandescență pentru blocuri optice omologate

                        Reg. ONU 37

                        Faruri cu surse luminoase cu descărcare în gaz

                        Reg. ONU 98

                        Surse luminoase cu descărcare în gaz pentru utilizare în blocuri optice cu descărcare în gaz omologate

                        Reg. ONU 99

                        Faruri (fază de întâlnire asimetrică)

                        Reg. ONU 112

                        Sisteme de iluminare față adaptive

                        Reg. ONU 123

                        Lămpi de ceață față

                        Reg. ONU 19

                        Lămpi de ceață spate

                        Reg. ONU 38

                        Lămpi pentru mersul înapoi

                        Reg. ONU 23

                        Lămpi de staționare

                        Reg. ONU 77

                        Centuri de siguranță și dispozitive de reținere

                        Reg. ONU 16

                        Dispozitive de reținere pentru copii

                        Reg. ONU 44

                        Câmp frontal de vizibilitate spre înainte

                        Reg. ONU 125

                        (Identificarea comenzilor, avertizoarelor și indicatoarelor

                        Reg. ONU 121

                        Sisteme de încălzire

                        Reg. ONU 122

                        Tetiere (integrate în scaune)

                        Reg. ONU 17

                        Tetiere

                        Reg. ONU 25

                        Emisii de CO2 – consum de combustibil pentru autoturismele cu maximum opt locuri pe scaune în afară de locul conducătorului auto

                        Reg. ONU 101

                        Regulamentul (CE) nr. 692/2008

                        Puterea motorului

                        Reg. ONU 85

                        Regulamentele (CE) nr. 692/2008 și (UE) nr. 582/2011

                        Emisii )Euro IV și V) vehicule grele

                        Reg. ONU 49

                        Regulamentul (CE) nr. 595/2009, Regulamentul (UE) nr. 582/2011.

                        Regulamentul (UE) 2016/1718.

                        Protecție laterală

                        Reg. ONU 73

                        Geamuri securizate

                        Reg. ONU 43

                        Pneuri pentru autovehicule și remorcile lor

                        Reg. ONU 30

                        Pneuri pentru vehicule comerciale și remorcile lor

                        Reg. ONU 54

                        Roți/pneuri de rezervă de uz temporar

                        Reg. ONU 64

                        Zgomot de rulare

                        Reg. ONU 117

                        Dispozitive limitatoare de viteză

                        Reg. ONU 89

                        Dispozitive de cuplare

                        Reg. ONU 55

                        Dispozitiv de cuplare strânsă

                        Reg. ONU 102

                        Inflamabilitatea

                        Reg. ONU 118

                        Autobuze și autocare

                        Reg. ONU 107

                        Rezistența suprastructurii (autobuze și autocare)

                        Reg. ONU 66

                        Impact frontal

                        Reg. ONU 94

                        Impact lateral

                        Reg. ONU 95

                        Vehicule destinate transportului de mărfuri periculoase

                        Reg. ONU 105

                        Protecția antiîmpănare față

                        Reg. ONU 93

               Anexa 2

               Apendicele 2-C-3

               Tabelul 1

               Lista menționată la articolul 3 litera (a) liniuța (ii) din anexa 2-C

                        Obiect

                        Cerințe

                        Reglementare tehnică
                           coreeană corespunzătoare

                        Protecție anti-impact

                        pentru pasager sau șofer

                        Față

                        Reg. ONU 94

                        KMVSS
                           4
                         articolul 102

                        alineatele (1), (3)

                        Lateral

                        Reg. ONU 95

                        KMVSS articolul 102

                        Alineatul (1)

                        Deplasare spre înapoi a controlului direcției

                        Reg. ONU 12

                        KMVSS articolul 89 alineatul (1) punctul 2

                        Protecție la impact pentru șofer față de sistemul de control al direcției

                        Reg. ONU 12

                        KMVSS articolul 89 alineatul (1) punctul 1

                        Scaune

                        Reg. ONU 17

                        KMVSS articolul 97

                        Tetiere

                        Reg. ONU 17
                           Reg. ONU 25
                           GTR 7

                        KMVSS articolele 26, 99

                        Componente pentru încuietori și zăvoare

                        Reg. ONU 11
                           GTR 1

                        KMVSS articolul 104 alineatul (2)

                        Impactul cu instrumentele de bord

                        Reg. ONU 21

                        KMVSS articolul 88

                        Impact cu scaunul posterior

                        Reg. ONU 21

                        KMVSS articolul 98

                        Impactul cu suportul pentru braț

                        Reg. ONU 21

                        KMVSS articolul 100

                        Impactul cu viziera parasolară

                        Reg. ONU 21

                        KMVSS articolul 101

                        Impactul cu oglinda retrovizoare interioară

                        Reg. ONU 46

                        KMVSS articolul 108

                        Dispozitive de remorcare

                        Regulamentul (UE) nr. 1005/2010

                        KMVSS articolul 20 alineatul (1)

                        Protecție posterioară antiîmpănare

                        Reg. ONU 58

                        KMVSS articolul 19 alineatul (4) și articolul 96

                        Sistem de lumini
                           și semnalizare

                        Instalare

                        Reg. ONU 48

                        KMVSS articolele 38, 38-2, 38-3, 38-4, 38-5, 39, 40, 41, 42, 43, 44, 44-2, 45, 45-2, 47 și 49

                        Far

                        Reg. ONU 1, 2, 5, 8, 20, 31, 37

                        Reg. ONU 98, 99, 112, 113, 123

                        KMVSS articolul 38, articolul 48 alineatul (3)

                        Lampă de ceață față

                        Reg. ONU 19

                        KMVSS articolul 38-2 alineatul (1),

                        Lampă diurnă

                        Reg. ONU 87

                        KMVSS articolul 38-4

                        Lampă în unghi

                        Reg. ONU 119

                        KMVSS articolul 38-5

                        Lampă pentru marșarier

                        Reg. ONU 23

                        KMVSS articolul 39

                        Lampă indicatoare

                        Reg. ONU 7

                        KMVSS articolul 40

                        Lampă pentru placa de înmatriculare

                        Reg. ONU 4

                        KMVSS articolul 41

                        Lampă spate

                        Reg. ONU 7

                        KMVSS articolul 42

                        Lampă de stop

                        Reg. ONU 7

                        KMVSS articolul 43 alineatul (1)

                        Lampă de stop

                        montată în centru în partea superioară

                        Reg. ONU 7

                        KMVSS articolul 43 alineatul (2)

                        Lampă de semnalizare direcție

                        Reg. ONU 6

                        KMVSS articolul 44

                        Lampă auxiliară de semnalizare direcție

                        Reg. ONU 7

                        KMVSS articolul 44

                        Lampă de poziție laterală

                        Reg. ONU 91

                        KMVSS articolul 44-2

                        Lampă de ceață spate

                        Reg. ONU 38

                        KMVSS articolul 38-2

                        alineatul (2)

                        Dispozitive retroreflectorizante

                        Reg. ONU 70
                           Reg. ONU 3

                        KMVSS articolul 49

                        Vizibilitatea pentru conducătorul auto

                        Reg. ONU 46

                        KMVSS articolul 50

                        Articolul 94

                        Puterea motorului

                        Reg. ONU 85

                        KMVSS articolul 111

                        Dispozitiv
                           de asigurare
                           a vizibilității
                           pentru conducătorul auto

                        Sistem de ștergere a parbrizului

                        Regulament

                        (UE) nr. 1008/2010 al Consiliului

                        KMVSS articolul 51 alineatul (2), articolul 109 punctul 1

                        Sistem de dejivrare

                        Regulamentul (UE) nr. 672/2010

                        KMVSS articolul 109 punctul 2

                        Sistem de dezaburire

                        Regulamentul (UE) nr. 672/2010

                        KMVSS articolul 109 punctul 3

                        Sistem de spălare a parbrizului

                        Regulamentul (UE) nr. 1008/2010

                        KMVSS articolul 109 punctul 4

                        Sistem de frânare pentru autoturisme

                        Reg. ONU 13H

                        KMVSS articolul 15, articolul 90 punctul 1

                        Sistem de frânare pentru vehicule, altele decât autoturisme și remorci

                        Reg. ONU 13

                        KMVSS articolul 15, articolul 90 punctul 2

                        Sistem de frânare pentru remorci

                        Reg. ONU 13

                        KMVSS articolul 15, articolul 90 punctul 3

                        Sistem de frânare antiblocare, pentru vehicule altele decât remorci

                        Reg. ONU 13

                        KMVSS articolul 15, articolul 90 punctul 4

                        Sistem de frânare antiblocare pentru remorci

                        Reg. ONU 13

                        KMVSS articolul 15, articolul 90 punctul 5

                        Efortul de acționare a direcției

                        Reg. ONU 79

                        KMVSS articolul 14

                        Articolul 89 alineatul (2)

                        Limitatorul de viteză

                        Reg. ONU 89

                        KMVSS articolul 110-2

                        Vitezometru

                        Reg. ONU 39

                        KMVSS articolul 110

                        Compatibilitate electromagnetică

                        Reg. ONU 10

                        KMVSS articolul 111-2

                        Scurgere de combustibil la coliziune

                        Reg. ONU 34
                           Reg. ONU 94
                           Reg. ONU 95

                        KMVSS articolul 91

                        Bară de protecție

                        Reg. ONU 42

                        KMVSS articolul 93

                        Puncte de ancorare a centurilor de siguranță

                        Reg. ONU 14

                        Reg. ONU 16

                        KMVSS articolul 27 alineatele (1), (2), (3), (4) Articolul 103

                        Ancorarea scaunului pentru copil

                        Reg. ONU 14

                        KMVSS articolul 27-2, articolul 103-2

                        Zgomot de claxon, zgomot de staționare și amortizor de zgomot pentru vehicule (cu 4 roți)

                        Reg. ONU 28

                        Reg. ONU 51

                        KMVSS articolele 35, 53, NVCA articolul 30 și ordonanța Ministerului Mediului
                           5
                         articolul 29

                        Emisii și zgomot (cu excepția zgomotului de pasaj pentru 3 sau 4 roți) pentru biciclete cu motor

                        Reg. ONU 40
                           Reg. ONU 41
                           Reg. ONU 47

                        Regulamentele (UE) nr. 168/2013 și (UE) nr. 134/2014

                        CACA
                           6
                         articolul 46 și ordonanța Ministerului Mediului articolul 62, NVCA articolul 30 și ordonanța Ministerului Mediului articolul 29

                        Emisii diesel
                           (incl. OBD)

                        Vehicul sub 3,5 t

                        Reg. ONU 83
                           Reg. ONU 24

                        Regulamentele (CE) nr. 715/2007, (CE) nr. 692/2008, (CE) nr. 459/2012

                        CACA articolul 46 și ordonanța Ministerului Mediului articolul 62

                        Vehicul peste 3,5 t

                        Reg. ONU 49

                        Regulamentele (CE) nr. 595/2009 și (UE) nr. 582/2011

                        Pneuri

                        Reg. ONU 30, 54, 75, 106, 117, 108, 109

                        „Legea privind controlul siguranței aparatelor electrice și a produselor de consum”, articolele 15, 18 și 19;

                        Normele de punere în aplicare a „Legii privind controlul siguranței aparatelor electrice și a produselor de consum”, articolul 3 alineatul (4); articolul 26;

                        KMVSS articolul 12 alineatul (1)

                     (1)

                        E/ECE/TRANS/505/Rev.3.

                     (2)

                        În cazul în care câmpurile din coloana a treia (Reglementare tehnică UE corespunzătoare) sunt necompletate, reglementarea corespunzătoare este identică cu Regulamentul ONU indicat în coloana a doua (Cerințe).

                     (3)

                        Abrevierea pentru „Regulamentul ONU”, anterior „UN ECE”.

                     (4)

                        Cunoscute anterior sub denumirea Korea Motor Vehicle Safety Standards (Standardele coreene privind siguranța autovehiculelor—KMVSS), redenumite Rules on the Performances and Standards of Korean Motor Vehicles and Parts (Norme privind performanțele și standardele autovehiculelor coreene și ale pieselor lor de schimb) de la 1 iulie 2014.

                     (5)

                        Ministerul mediului din Coreea.

                     (6)

                        Legea coreeană privind menținerea purității aerului.


               COMISIA EUROPEANĂ
            Bruxelles, 5.6.2019
            COM(2019) 252 final
            Propunere de
            DECIZIE A PARLAMENTULUI EUROPEAN ȘI A CONSILIULUI
            privind mobilizarea Fondului de solidaritate al UE pentru efectuarea unor plăți în avans în cadrul bugetului general al Uniunii pentru exercițiul financiar 2020

               EXPUNERE DE MOTIVE

               Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  1
               , în special articolul 10, permite mobilizarea Fondului de solidaritate al Uniunii Europene, în limita unui plafon anual de 500 000 000 de EUR (la prețurile din 2011), în plus față de rubricile relevante ale cadrului financiar.

               Punctul 11 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  2
                a definit modalitățile de mobilizare a fondului.

               Condițiile de eligibilitate pentru a beneficia de acest fond sunt detaliate în Regulamentul Parlamentului European și al Consiliului de modificare a Regulamentului (CE) nr. 2012/2002 al Consiliului
                  3
               , care prevede includerea în bugetul pentru plata avansurilor a unei sume de până la maximum 50 000 000 EUR, atât în credite de angajament, cât și în credite de plată.

               Comisia va include aceste sume în Proiectul de buget 2020.

               Propunere de

               DECIZIE A PARLAMENTULUI EUROPEAN ȘI A CONSILIULUI

               privind mobilizarea Fondului de solidaritate al UE pentru efectuarea unor plăți în avans în cadrul bugetului general al Uniunii pentru exercițiul financiar 2020

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene
                  4
               , în special articolul 4a alineatul (4),

               având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  5
               , în special punctul 11,

               având în vedere propunerea Comisiei Europene,

               întrucât:

               (1)Obiectivul Fondului de solidaritate al Uniunii Europene („fondul”) este de a-i permite Uniunii să răspundă într-un mod rapid, eficient și flexibil situațiilor de urgență și de a-și exprima solidaritatea față de populația din regiunile afectate de catastrofe.

               (2)Fondul nu trebuie să depășească suma maximă de 500 000 000 EUR (la prețurile din 2011), astfel cum se prevede la articolul 10 din Regulamentul (UE, Euratom) nr. 1311/2013 al Consiliului
                  6
               .

               (3)Articolul 4a alineatul (4) din Regulamentul (CE) nr. 2012/2002 modificat prevede că, atunci când este necesar pentru a se asigura disponibilitatea la timp a resurselor bugetare, fondul poate fi mobilizat până la suma de 50 000 000 EUR pentru efectuarea unor plăți în avans, creditele aferente fiind înscrise în bugetul general al Uniunii.

               (4)Pentru a se asigura disponibilitatea la timp a unor resurse bugetare suficiente în cadrul bugetului general al Uniunii pentru exercițiul bugetar 2020, ar trebui să se mobilizeze suma de 50 000 000 EUR din fond pentru efectuarea unor plăți în avans.

               (5)În scopul de a reduce la minimum timpul necesar pentru mobilizarea fondului, prezenta decizie ar trebui să se aplice de la începutul exercițiului financiar 2020,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii Europene pentru exercițiul bugetar 2020, se mobilizează din Fondul de solidaritate al Uniunii Europene suma de 50 000 000 EUR în credite de angajament și de plată pentru efectuarea unor plăți în avans.

               Articolul 2

               Prezenta decizie intră în vigoare în ziua următoare datei publicării în Jurnalul Oficial al Uniunii Europene.

               Prezenta decizie se aplică de la 1 ianuarie 2020.

               Adoptată la Bruxelles,

                  Pentru Parlamentul European,
                        Pentru Consiliu,

                  Președintele
                        Președintele

                     (1)

                        JO L 347, 20.12.2013, p. 884.

                     (2)

                        JO C 373, 20.12.2013, p. 1.

                     (3)

                        JO L 189, 27.6.2014, p. 143.

                     (4)

                        JO L 189, 27.6.2014, p. 143.

                     (5)

                        JO C 373, 20.12.2013, p. 1.

                     (6)

                        JO L 347, 20.12.2013, p. 884.